CELEX: 62017TN0665
Language: da
Date: 2017-09-27 00:00:00
Title: Sag T-665/17: Sag anlagt den 27. september 2017 — China Construction Bank mod EUIPO — Groupement des cartes bancaires (CCB)

27.11.2017   
            
            
               DA
            
            
               Den Europæiske Unions Tidende
            
            
               C 402/49
            
         Sag anlagt den 27. september 2017 — China Construction Bank mod EUIPO — Groupement des cartes bancaires (CCB)
   (Sag T-665/17)
   (2017/C 402/65)
   Stævningen er affattet på engelsk
   
      Parter
   
   
      Sagsøger: China Construction Bank Corp. (Beijing, Kina) (ved solicitor A. Carboni og J. Gibbs)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Den anden part i sagen for appelkammeret: Groupement des cartes bancaires (Paris, Frankrig)
   
      Oplysninger vedrørende sagen for EUIPO
   
   
      Indehaver af det omtvistede varemærke: China Construction Bank Corp.
   
      Det omtvistede varemærke: EU-figurmærke, der indeholder ordbestanddelen »CCB« — registreringsansøgning nr. 13 359 609
   
      Sagen for EUIPO: Indsigelsessag
   
      Den anfægtede afgørelse: Afgørelse truffet den 14. juni 2017 af Første Appelkammer ved EUIPO (sag R 2265/2016-1)
   
      Påstande
   
   
               —
            
            
               Den anfægtede afgørelse annulleres og registreringsansøgning nr. 13 359 609 hjemvises til EUIPO, idet den tillades fremmet til registrering.
            
         
               —
            
            
               EUIPO og en eventuel intervenient i dette søgsmål tilpligtes at bære sine egne omkostninger og at betale sagsøgerens omkostninger i forbindelse med behandlingen af dette søgsmål, af klagesagen ved Første Appelkammer i sag R 2265/2016-1 og af indsigelse B 2 524 422 ved indsigelsesafdelingen.
            
         
      Anbringender
   
   
               —
            
            
               Tilsidesættelse af EU-varemærkeforordningens artikel 75, idet afgørelsen blev støttet på grunde og beviser, som sagsøgeren ikke havde mulighed for at kommentere
            
         
               —
            
            
               Tilsidesættelse af EU-varemærkeforordningens artikel 76, stk. 1, idet faktiske omstændigheder, beviser og argumenter, som ikke blev fremført af nogen af parterne, samt beviser, som ikke er registreret i sagsakten, blev taget i betragtning
            
         
               —
            
            
               Tilsidesættelse af EU-varemærkeforordningens artikel 8, stk. 1, litra b), som følge af de ovenstående tilsidesættelser og ved urigtig anvendelse af domstolenes vejledning angående bedømmelse af risiko for forveksling.